Білім министрі баланы алты жасынан мектепке қабылдауға қатысты пікір білдірді
DATE: 18:23, 17 Шілде 2019 | GMT +5
TITLE: Білім министрі баланы алты жасынан мектепке қабылдауға қатысты пікір білдірді
URL: https://kaz.inform.kz/news/bilim-ministri-balany-alty-zhasynan-mektepke-kabyldauga-katysty-pikir-bildirdi_a3548603/
META: DATE: 18:23, 17 Шілде 2019 | GMT +5
TOTAL WORDS: 160
AUTHOR(S):
TEXT: Бұдан бұрын хабарланғандай, Адам құқықтары жөніндегі уәкіл Асқар Шәкіров балаларды 6 жастан мектепке қабылдауға қатысты министрге үндеу жолдаған еді. «Омбудсменнің үндеу хатына тоқталсақ, бұл ақпаратты жаңалықтардан оқыдым. Менің ойымша, біз бұл үндеуді ресми түрде қарастырып, белгіленген тәртіпте жауабын береміз. Өздеріңіз білесіздер, үш жыл бұрын бұл норма қабылданып, заңға енгізілді. Сондықтан бұл норма жаңалық емес. Сонымен қатар, айыппұл салынады дегенді нақтылай алмаймын, яғни балалар алты жасынан мектепке бармағаны үшін бізде айыппұл қарастырылмаған», - деді министр Орталық коммуникациялар қызметіндегі баспасөз мәслихатында. Оның сөзіне қарағанда, 2014 жылы еліміз бойынша бірінші сыныпқа 320 мың бүлдіршін барып, оның ішінде 60 пайызы алты жаста болған. «Өткен жылы да 6 жасынан мектеп табалдырығын аттаған бала санына талдау жүргіздік, олардың 80 пайызға жуығы алты жасында оқушы атанды. ЮНЕСКО мәліметі бойынша әлемнің 134 елінде алты жастан мектепке барады. Әрине, балалардың дербес ерекшеліктері бар және осыны біз ескеруіміз керек», - деді А. Аймағамбетов. Сонымен қатар, министр өз баласын да мектепке алты жасында бергенін және бұл шешімге еш өкінбейтінін атап өтті
